ڕێد دێد ڕیدێمپشن
ڕێد دێد ڕیدێمپشن () کایەیێکی ڤیدیۆییی ئەکشن-سەرکێشیی ڕۆژاواییی ٢٠١٠یە، لەلایەن ڕۆکستار سان دیێگۆ پەرەی پێ دراوە و لەلایەن ڕۆکستار گەیمز بڵاو کراوەتەوە. لە ئایاری ٢٠١٠دا بۆ پلەی ستەیشن ٣ و ئێکس بۆکس ٣٦٠ بڵاو کرایەوە. جێگرەوەی ڕێد دێد ڕیڤۆڵڤەری ٢٠٠٤ە، دووەم کایەیە لە زنجیرەی ڕێد دێددا.

شێوازی کایەکردن 
ڕێد دێد ڕیدێمپشن جیھانێکی گەورە و فراوان بە کایەکەرەکە دەبەخشێت. ئەمە ڕێ بە کایەکەرەکە دەدات ئازادانە جووڵە بکات.  کایەکەرەکان دەتوانن بە پێ بڕۆن، بدوێن، تەقە بکەن، بکوژن، سوار بن، ڕا بکەن، و کارلێک لەگەڵ ژینگەی دەوروبەریاندا بکەن. ھەروەھا کایەکەرەکان دەتوانن بە چەکی ئاگرین شەڕ لەگەڵ دوژمناندا بکەن.  بە بەکارھێنانی جۆرە جیاوازەکانی ئەسپەکان کایەکەرەکان دەتوانن بەنێو جیھانی کایەکەدا بگەڕێن. کایەکەرەکان ناتوانن مەلە بکەن، لەبەرەوەی کەسایەتیی سەرەکیی کایەکە، جۆن مارستن، مەلەوانی نازانێت و ئەگەر کایەکەرەکە زۆر قووڵ بچێتە نێو ئاوەکەوە ئەوا دەخنکێت (ھەرچەندە توانای ئەوەی ھەیە بچێتە ئەو شوێنەی کە ئاوەکەی تەنکە).

چیرۆک 
لە ١٩١١دا، خێزانی لە یاسا دەرچوویێکی پێشوو، جۆن مارستن (ڕۆب ویتۆف) لەلایەن بریکارانی ئاژانسی لێکۆڵینەوە، ئێدگار ڕۆس (جیم بێنتلی) و ئارچەر فۆردام (دەیڤد ویڵسن بارنز) دەڕفێندرێت، کە لە بەرامبەر گەڕانەوەی خێزانەکەیدا ناچاری دەکەن ئەندامانی پێشووی دارودەستەکەی ڕا دەست بکاتەوە.

پێشوازی 
کایەکە کاتێک بڵاو کرایەوە ستایشی زۆری وەرگرت. ھەروەھا لە دیدگەی جیھانی کراوە، چیرۆک و ساوند تراک زۆر پێداچوونەوەی باشی وەرگرت.

سەرچاوەکان

بەستەرە دەرەکییەکان 

 
 

کایە ڤیدیۆییەکانی ٢٠١٠
یارییەکانی پلەی ستەیشن ٣
یارییەکانی ئێکس بۆکس ٣٦٠
ئەو یارییە ڤیدیۆیانەی لە ویلایەتە یەکگرتووەکانی ئەمریکا پەرەپێدراون
یارییەکانی پلەی ستەیشن ٤